เป็นอีกหนึ่งร้านประจำที่ต้องมาทานอยู่บ่อยๆ ครับ
ร้านเป็นตึกแถว อยู่ในซอยเทศบาล 7 บางบัวทอง มาจากทางวัดเล่งเน่ยยี่ 2 ก็ได้ เข้าซอยตรงข้ามวัด ถึงแยกแรกเลี้ยวขวา ร้านอยู่ตรงข้ามโรงเจครับ

ร้านนี้เห็นว่าย้ายมาจากท่าพระจันทร์ แต่ผมไม่เคยทานในสมัยนั้นนะ เพิ่งรู้จัก 2-3 ปีนี้เอง

เด่นๆ ของร้านนี้จะเป็นผัดซีอิ๊ว ราดหน้านี่แหละครับ ไม่ได้วิจิตรพิศดารอะไร แต่อร่อยจริงๆ ผัดซีอิ๊วจะออกแนวแห้งๆ หน่อย อร่อยแบบไม่ต้องปรุงเลย

อีกอย่างที่ชอบมากคือข้าวกะเพราหมูธรรมดาๆ นี่แหละ แต่เป็นผัดกะเพราที่ไม่พอกเครื่องมาเยอะแยะ เป็นผัดกะเพราเดิมๆ เลย หอม อร่อยกำลังดี แต่อาจจะแห้งไปนิดสำหรับคนชอบฉ่ำๆ นะครับ

ลองแวะมาทานกันได้ครับ ถ้ามาช่วงเที่ยง คนจะเยอะ คิวจะเยอะ เพราะคนแถวนั้นสั่งใส่กล่องกลับบ้านกันครับ บางทีสั่งเป็นสิบๆ กล่อง อาจจะรอนานนะครับ
เพราะพ่อครัวเป็นคุณตา ทำคนเดียว คุณป้าช่วยเสิร์ฟช่วยจัดคิว วันหยุดจะมีลูกสาวมาช่วยอีกคนครับ ต้องใจเย็นนิดนึง แต่อร่อยน่ะ